Iordaniyadagi politsiya o‘quv markazida 2 amerikalik otib tashlandi

Amman tashqarisidagi politsiya o‘quv markazida iordaniyalik erkak ikki nafar amerikalik instruktorni otib tashladi, deya xabar bermoqda Meduza. Shundan so‘ng jinoyatchi o‘z joniga qasd qildi.

AP yozishicha, jinoyatchi uch kishi — ikki amerikalik va bir nafar Janubiy Afrika Respublikasi fuqarosini o‘ldirgan.
“Al-Arabiya” telekanali yana bir necha kishi yaralanganini ma’lum qildi.
O‘t ochgan kishi Iordaniya politsiyasida xizmat qilgan. Uning ismi oshkor etilmayapti.
Amman tashqarisida AQSh moliyaviy ko‘magida tashkil etilgan o‘quv markazi iroqlik va falastinlik politsiyachilarni tayyorlashga mo‘ljallangan.